Diari Oficial de la Generalitat Valenciana


Sumari del DOGV 3649, del 21-12-1999 (1999/10464)

Informació pública del programa d'actuació integrada per gestió directa del sector II/9 Benisaudet i el projecte de reparcel·lació forçosa de la unitat d'execució del Pla Parcial Benisaudet del Pla General Municipal d'Ordenació Urbana d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10204


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del programa d'actuació integrada per gestió directa del sector II/9 Benisaudet i el projecte de reparcel·lació forçosa de la unitat d'execució del Pla Parcial Benisaudet del Pla General Municipal d'Ordenació Urbana d'Alacant. [1999/M10353]
  
De conformitat amb l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, (DOGV núm. 2.394, de 24 de novembre de 1994), la Conselleria d'Obres Públiques, Urbanisme i Transports, elabora i promou, a través de l'Institut Valencià d'Habitatge, SA (IVV, SA), com a empresa pública de la Generalitat Valenciana, el programa d'actuació integrada per gestió directa del sector II/9 Benisaudet i el projecte de reparcel·lació forçosa de la unitat d'execució del Pla Parcial Benisaudet del Pla General Municipal d'Ordenació Urbana d'Alacant.
  
El procediment per a l'aprovació està subjecte a les mateixes regles establides per als plans especials en l'article 38 de la Llei Reguladora de l'Activitat Urbanística, amb aplicació del procediment de la tramitació d'urgència previst en l'article 43 de la mateixa llei, i amb les especialitats que estableix l'article 69 per a la tramitació de la reparcel·lació forçosa.
  
De conformitat amb el que estableixen l'article 38.2 i 69 de la LRAU la Direcció General d'Arquitectura i Habitatge de la Conselleria d'Obres Públiques, Urbanisme i Transports de la Generalitat Valenciana ha acordat, per la Resolució de 23 de novembre de 1999, sotmetre a informació pública per un període de 20 dies, per mitjà de la publicació en el Diari Oficial de la Generalitat Valenciana i en un diari no oficial d'àmplia difusió de la localitat, el programa d'actuació integrada per gestió directa del sector II/9 Benisaudet amb tots els seus documents, entre els quals consta la modificació puntual del Pla Parcial i avantprojecte d'execució de la urbanització i el projecte de reparcel·lació forçosa de la unitat d'execució del Pla Parcial Benisaudet del PGMOU d'Alacant.
  
La documentació es troba dipositada, per a la seua consulta pública durant el termini de 20 dies, comptadors a partir de l'endemà de la seua publicació en el Diari Oficial de la Generalitat Valenciana, a l'Ajuntament d'Alacant, carrer de Jorge Juan, 1, 3ª planta, així com en les oficines del IVV, SA, a Alacant, carrer de Girona, 4, i en el Servei Territorial d'Arquitectura i Habitatge, plaça de Galícia, 2 entresòl, de la mateixa població.
  
Durant el termini esmentat, podran presentar-se les al·legacions que es consideren oportunes en l'esmentat Servei Territorial d'Alacant i en les oficines de l'Institut Valencià d'Habitatge, SA, així com a qualsevol de les dependències o registres que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per aplicació de l'article 42.3 de la LRAU per a l'aprovació d'un programa alternatiu es requereix la conformitat del conseller competent en Urbanisme.